Man verdwyn van kleinhoeweHendrick Pieterse. Foto: Verskaf Die Pietermaritzburg-polisie in KwaZulu-Natal het ŉ beroep op die publiek gedoen om hulle te help om Hendrick Pieterse (31) op te spoor nadat hy van sy kleinhoewe in die omgewing verdwyn het. Volgens die polisie is Pieterse vir die laaste keer op 24 Oktober deur sy ma op sy kleinhoewe in die Manor-omgewing gesien. Hy het ŉ blou denim kortbroek, wit T-hemp en tekkies aangehad. Hy is gemiddeld van liggaamsbou, het donkerbruin hare en is 1,8 m lank. Enigiemand met inligting oor waar Pieterse hom mag bevind, word versoek om kapt. Peters by 083 465 8786 of 033 845 2416 of sers. Manilal by 083 550 0159 te bel.